**ZELENI NAPOTKI ZA OBISK ZELENE DESTINACIJE ŠENTJUR**

Slovenija pripoveduje zeleno zgodbo. Tako s poslanstvom »Naprej z naravo«, kot z vizijo »Zelena butičnost«. Kamorkoli se ozremo, vse je zeleno in tako je tudi v turistični destinaciji Šentjur. Neokrnjena narava nas spodbuja k odgovornemu ravnanju in varovanju okolja in narave ter kulturne dediščine za zanamce. Pod okriljem »Zelene sheme slovenskega turizma« uresničujemo zelene politike in ustvarjamo zelena butična doživetja. V okviru tega nacionalnega programa se podeljuje tudi znak SLOVENIA GREEN, ki je obljuba zelene prihodnosti.

Od zelene narave k zelenim ljudem, ki ustvarjajo slovenski turizem, si želimo gostiti trajnostno usmerjene turiste.

**Kako lahko obiskovalci doprinesete k izboljšanju trajnosti naše destinacije ter potrditvi obljube, ki jo daje znamka SLOVENIA GREEN?**

V prvi vrsti z zavedanjem, da vaše ravnanje vpliva na okolje, lokalne skupnosti ter ohranjenost narave in kulturne dediščine. S sledenjem in doslednim upoštevanjem »Zelenih napotkov« boste prispevali k zmanjšanju negativnega vpliva turizma in doprinesli k utrjevanju ugleda znamke SLOVENIA GREEN.

Raziščite in začutite zeleno pred prihodom v Slovenijo in na turistično destinacijo Šentjur

**POZANIMAJTE SE**

* Obiskati eno najbolj zelenih, trajnostno usmerjenih držav na planetu, je odgovorna odločitev. Slovenija je po standardih Green Destinations prva celostno ocenjena zelena država. Turistična destinacija Šentjur pa je prav tako prejemnik znaka SLOVENIA GREEN. Poskusite izvedeti čim več o Sloveniji ter turistični destinaciji Šentjur, še preden pridete.
* V Slovenijo pripotuje z vlakom ali avtobusom oz. izberite letalskega prevoznika, ki vlaga v programe za zmanjšanje ogljičnega odtisa. Poiščimo let, ki bo čim krajši. V Turistični destinacijii Šentjur , če je mogoče, razdalje premagujmo z lokalnim prevozom, uporabimo kolo ali se na krajše razdalje podajmo peš.
* Obogatite svoj oddih s trajnostno odgovornim ravnanjem in prenočite pri zelenem ponudniku! Rezervirajte svoj oddih v nastanitvi, ki spoštuje zelene usmeritve , kjer si prizadevajo za trajnostno upravljanje, odgovorno ravnajo z odpadnimi vodami, odpadki in energijo. Večinoma zaposlujejo domačine, ki bodo z veseljem delili kakšno lokalno zgodbo z vami. Raziščite, občutite in užijte turistično destinacijo Šentjur z vsemi svojimi čuti.
* Zelene ture in doživetja v Sloveniji organizirajo certificirane turistične agencije. Če želite potovati na posebej zelen in trajnosten način, vam lahko pri organizaciji tur in doživetij pomagajo pri turističnih agencijah z nacionalnim certifikatom Slovenia Green.

Potujte trajnostno in okolju prijazno

**Odkrijete naravo in pokrajino Šentjurja z železnico, na kolesu ali peš:**

* Obiščite zelene naravne parke Slovenije ter razgibano gričevnato območje neponovljive narave Šentjurja, biosferno območje. Pester rastlinski in živalski svet v tem delu Slovenije je biser, ki ga je v določenih predelih zaščitila tudi mreža posebnih evropskih naravovarstvenih območij Natura 2000.
* Namesto z avtom, destinacijo Šentjur raje odkrivajte na kolesu ali kot pohodnik. Na destinaciji uporabljajte sistem javnih koles Kolesce (5 postajališč) s katerim se lahko zapeljete tudi do Celja, Žalca, Laškega ali Slovenskih Konjic… Na destinaciji je nekaj kolesarskih poti, ki segajo tudi preko meja destinacije.
* Slovenija je kot ustvarjena za raziskovanje z lahkotnim korakom, saj imamo mrežo več kot 11.000 km označenih pešpoti. Na destinacije Šentjur imate na voljo 8 označenih tematskih ali učnih poti
* Ohranjajte občutljivo naravno ravnovesje v zaščitenih območjih narave tako, da stopate po uhojenih in označenih poteh. Vsak sprehod izven predvidene poti lahko povzroči biotsko neravnovesje. Načrt pohodnih in rekreativnih poti najdete v turistično informacijski pisarni v Šentjurju in na spletnih straneh.
* Skrb za ohranjanje vrst. V destinaciji Šentjur posebno skrb namenjamo ohranitvi biotske raznovrstnosti ob Slivniškem jezeru.
* Divje cvetoči travniki so pašniki za avtohtone slovenske čebele, saj je Slovenija ena najbolj čebeljih dežel sveta in občina Šentjur je ponosna nosilka znaka čebelam prijazna občina.

Obiščite turistično informacijski center v destinaciji Šentjur, kjer vam bomo razkrili »zelene pobege«, s čudovitimi razgledišči, in vas hkrati podučili kako ne posegati v naravo.

**Bodite odgovorni do okolja in podnebja**:

* Začutite Slovenijo in destinacijo Šentjur kot zeleni dom na prostem. Skupaj lahko poskrbimo, da ostane čist in urejen. Poskrbite za ločeno zbiranje odpadkov in jih odnesite do mest, ki so dosegljiva komunalni oskrbi. Če pohajkujete po hribih in gorah, smeti odnesite v dolino.
* Voda je čista in pitna povsod po Sloveniji, saj je pravica do čiste pitne vode zapisana v ustavi. Priporočamo, da v Sloveniji kupite steklenico, primerno za večkratno polnjenje, saj lahko na vsakem koraku natočite čisto pitno vodo.
* Pomagajte nam ohraniti bogastvo vodnih virov tako, da raje izberete kratek tuš namesto kopeli in da med umivanjem zob zaprete pipo.
* Pomagajte prispevati k varčevanju z energijo tako, da uporabljene brisače ali posteljnino uporabite večkrat.
* Izbirajte mila, kozmetične in druge čistilne pripravke, ki so okolju prijazni in ne načenjajo narave ali njenih občutljivih ekosistemov. Četudi so embalaže kozmetike skoraj prazne, jih odnesite s sabo domov in jih uporabite do konca.
* Če se vam med potjo pokvari naprava ali izprazni baterija, jo odnesite v poseben zbiralnik.
* Naj okolje in narava lovita svoje signale. Ko je le mogoče, izklopite iz vtičnic vse elektronske in druge naprave.

**Spoštujete kulturo in tradicijo**

* Slovenski jezik je skozi tisočletja pomagal ohraniti slovensko kulturo in suverenost. Skušajte se naučiti nekaj osnovnih slovenskih besed in fraz, ki bodo narisale nasmešek na obraz vašim slovenskim gostiteljem povsod po državi. (hello = dober dan, thank you = hvala, how are you = kako si/ste, that is so good = to je zelo dobro)
* Kupujte lokalno, v lokalnih trgovinah s slovenskimi izdelki in pridelki. V destinaciji Šentjur ponujamo lokalne izdelke pod blagovno znamko Šentjurske dobrote. Šentjurske dobrote so na voljo pri ponudnikih in v turistično informacijskem centru Šentjur, ter na prireditvah.
* Izbirate lahko med izdelki domače in umetnostne obrti, ki skrivajo znanja in spretnosti tradicionalne izdelave, okus domačnosti pa je ujet v pridelke in dobrote podeželja.
* Podpirajte lokalne proizvajalce. Podpirajte lokalne ponudnike hrane, lokalne proizvajalce in kmete.
* Okusite bogastvo slovenske kuhinje. Izberite kulinariko izkušenih lokalnih kuharskih mojstrov, ki na krožnike pričarajo vse od slastne kisle juhe, drugih krepčilnih juh, sladkih štrukljev, mesnih specialitet do pravcatih kmečkih pogač, prešjač in ne spreglejte »šentjurskih bučn c«
* Slovensko kulturo vam bodo skozi zgodbe najlepše približali lokalni vodniki, ki poznajo destinacijo Šentjur in izhajajo iz lokalnega okolja. V stik z lokalnimi vodniki pridete v turistično informacijskem centru Šentjur
* Na destinaciji obiščite spomenike kulturne dediščine, sakralne objekte, arheološki park Rifnik, muzej Zakladi Rifnika, Ipavčevo hišo, tehniški muzej Južne železnice, spominske hiše kot Kocenovo , … Prispevajte k ohranjanju vrhunskih del slovenske kulture in umetnosti.
* Obiščite tradicionalne dogodke in prireditve, ki vam bodo približali slovenske navade, šege in običaje. V Turistični destinaciji Šentjur ne smete zamuditi Šentjurjevega, Kresovanja, Guzajevega pohoda, martinovanja, keltskega dneva na Rifniku in še mnogih drugih.
* Ohranite zeleno Slovenijo v srcu (Slovenia Makes You Green) in destinacijo Šentjur v lepem spominu z blagovno znamko Šentjurtour in lokalnimi spominki: Šentjurske dobrote.
* Delite svoje pozitivne izkušnje s prijatelji in nam pomagajte širiti zeleno misel.
* Delite svoja doživetja v Sloveniji in destinaciji Šentju na družbenih omrežjih ter uporabite #ifeelsLOVEnia in #ExploreFeelEnjoy.
* Odprite srce zelenim navadam in jih uresničujte doma.

Potujmo odgovorno in poleg lastnega užitka pomagajmo lokalnemu razvoju in predvsem pomagajmo naravi.

**Spoštovani obiskovalci, hvala vam, ker se skupaj z nami trudite, da s svojim odgovorim ravnanjem do okolja, ohranjamo naravne vire in učinkovito ravnamo z njimi in energijo.**

**»Zelene Zemlje ne podedujemo od naših prednikov, ampak si jo sposodimo od naših zanamcev«**